**Universitatea Pedagogică de Stat „Ion Creangă” din Chișinău**

**Denumirea subproiectului „Asigurarea calității și relevanței formării profesionale a viitorilor pedagogi prin programe de studii inovative și conexe la piața muncii”**

**Nr. Referință** :  MD-PEDAGOGUNI-353869-CS-INDV

**TERMENI DE REFERINȚĂ**

**Consultant individual pentru *modernizarea a 4 cursuri universitare de Tehnologii Informaționale (2 cursuri la ciclul I, licență și 2 cursuri la ciclul II, master), incluse în programele de studii superioare din domeniul Științe ale educației și consultanță în elaborarea curricula disciplinelor și a suporturilor curriculare pentru cursurile modernizate***

* + - 1. **Informații generale despre proiect**

Proiectul învățământului superior din Moldova (PÎSM) este un proiect finanțat de Banca Mondială care urmează să fie implementat în perioada mai 2020 - decembrie 2025.

Costul total al creditului este de 35,7 milioane Euro (echivalentul a 39,4 milioane USD) finanțat de Asociația Internațională pentru Dezvoltare (IDA) și este acordat Republicii Moldova în sprijinul învățământului superior din Moldova.

Obiectivul proiectului este de a îmbunătăți orientarea către piața muncii a instituțiilor de învățământ superior selectate și mecanismele de asigurare a calității. Proiectul este organizat în jurul a trei componente și include intervenții sistemice în domeniile calității, finanțării și managementului învățământului superior.

O componentă a PÎSM este Programul de Îmbunătățire a Învățământului Superior (PÎÎS) care urmează să fie implementat de instituțiile de învățământ superior și colegiile pedagogice selectate pentru a răspunde unora dintre cele mai stringente necesități ale acestora în scopul orientării către piața muncii.

Astfel, pentru realizarea obiectivelor PÎÎS Ministerul a semnat cu Universitatea Pedagogică de Stat „Ion Creangă” din Chișinău Acordul de subfinanțare a subproiectului **„Asigurarea calității și relevanței formării profesionale a viitorilor pedagogi prin programe de studii inovative și conexe la piața muncii”.**

**Obiectivul general al subproiectului** constă în *reconceptualizarea programelor de studii pedagogice din perspectiva integralizării, abordării praxiologice și digitalizării procesului de formare profesională, în acord cu cerințele pieței muncii.*

Obiectivele specifice ale subproiectului:

1. *Îmbunătățirea calității programelor de studii pedagogice în vederea adaptării lor la necesitățile pieței muncii*.
2. *Digitalizarea procesului de formare profesională a studenților-pedagogi*.
3. *Facilitarea tranziției absolvenților din mediul academic universitar pe piața muncii*.
4. *Creșterea gradului de atractivitate a profesiei de pedagog în rândul potențialilor studenți, absolvenți din învățământul general*.
5. *Consolidarea resurselor și a capacităților instituționale ale UPSC*.
	* + 1. **Obiectivul sarcinii:**
6. analiza, evaluarea și elaborarea recomandărilor privind modernizarea a 4 cursuri universitare de *Tehnologii Informaționale* (2 cursuri la ciclul I, licență și 2 cursuri la ciclul II, master), incluse în programele de studii superioare din domeniul *Științe ale educației;*
7. consultanță în elaborarea curricula, fișa disciplinelor și a suporturilor curriculare pentru cursurile modernizate.
	* + 1. **Domeniul de aplicare (sarcini și responsabilități):**

Pe parcursul realizării contractului, Consultantul va fi responsabil de următoarele sarcini:

Realizarea analizei SWOT a 4 cursuri universitare de *Tehnologii Informaționale* (2 – de licență și 2 - de master) din programele de studii superioare, domeniul *Științe ale Educației* (ponderea cursurilor în planurile de învățământ, curricula disciplinelor, fișele disciplinelor, conținuturile, metodele de predare-învățare-evaluare, sarcinile pentru studiul individual al studentului, modele de teste etc.);

Elaborarea recomandărilor privind modernizarea celor 4 cursuri universitare de *Tehnologii Informaționale* din programele de studii superioare licență și master, domeniul *Științe ale Educației*;

Elaborarea planului de lucru pentru modernizarea cursurilor și coordonarea lui cu șeful catedrei de specialitate și cu titularii de curs.

Acordarea consultanței în revizuirea curricula disciplinelor și a fișelor de disciplină pentru cele 4 cursuri universitare de *Tehnologii Informaționale*;

Consultanța în elaborarea suporturilor curriculare pentru cele 4 cursuri universitare de *Tehnologii Informaționale*;

Prezentarea și aprobarea în ședința catedrei de specialitate a pachetelor curriculare pentru 4 cursuri universitare de *Tehnologii Informaționale* (curricula, fișa disciplinei, suporturile de curs)*.*

* + - 1. **Livrabile și termeni de realizare:**

Prestarea serviciilor este estimată a fi inițiată în luna august 2023 și realizată până în luna noiembrie 2023, cu activitățile și livrabilele prezentate, după cum urmează:

|  |  |
| --- | --- |
| **Sarcini, activități, livrabile** | **Termen de realizare** |
| Realizarea analizei SWOT a 4 cursuri universitare de *Tehnologii Informaționale* (2 – de licență și 2 - de master) din programele de studii superioare, domeniul *Științe ale Educației* (ponderea cursurilor în planurile de învățământ, curricula disciplinelor, fișele disciplinelor, conținuturile, metodele de predare-învățare-evaluare, sarcinile pentru studiul individual al studentului, modele de teste etc.) (*Livrabilul 1. Raport de evaluare a cursurilor*). | Până la 20 zile de la semnarea contractului |
| 1. Elaborarea recomandărilor privind modernizarea celor 4 cursuri universitare de *Tehnologii Informaționale* din programele de studii superioare licență și master, domeniul *Științe ale Educației* (*Livrabilul 2.* *Recomandări privind modernizarea celor 4 cursuri universitare de Tehnologii Informaționale*).
 | Până la 20 zile de la semnarea contractului |
| 1. Elaborarea planului de lucru pentru modernizarea cursurilor și coordonarea lui cu șeful catedrei de specialitate și cu titularii de curs.
 | Până la 20 zile de la semnarea contractului  |
| 1. Acordarea consultanței în revizuirea curricula disciplinelor și a fișelor de disciplină pentru cele 4 cursuri universitare de *Tehnologii Informaționale.*
 | Până la 30 zile de la semnarea contractului |
| 1. Consultanța în elaborarea suporturilor curriculare pentru cele 4 cursuri universitare de *Tehnologii Informaționale* (*Livrabilul 3. Avizarea a 4 suporturi curriculare).*
 | Până la 55 zile de la semnarea contractului |
| 1. Prezentarea și aprobarea în ședința catedrei de specialitate a pachetelor curriculare pentru 4 cursuri universitare de *Tehnologii Informaționale* (curricula, fișa disciplinei, suporturile de curs)*. Livrabil 4. Raport de activitate.*
 | 60 de zile de la semnarea contractului |

* + - 1. **Cerințele de calificare și baza de evaluare (criterii de evaluare)**

**Experiență generală** *(40 puncte):*

1. Studii superioare în cel puțin unul din domeniile: Științe ale educației, Tehnologii ale informației și comunicațiilor;
2. Titlu științifico-didactic (doctor/ doctor habilitat și conferențiar universitar/ profesor universitar);
3. Experiență didactico-științifică de minim 5 ani în domeniul învățământului superior.

**Corespunderea cu sarcinile proiectului** *(40 puncte):*

* + - * 1. Experiență în elaborarea și evaluarea documentelor curriculare (programe de studii, planuri de învățământ, standarde de calificare, programe de formare continuă, curricula disciplinelor, fișe ale disciplinelor, suporturi curriculare etc.).
				2. Minim 5 ani de experiență în utilizarea și aplicarea tehnologiilor informaționale în predare-învățare-evaluare.

**Abilități și experiență** *(20 puncte):*

Capacitate de lucru în echipă;

Capacitate de analiză și sinteză;

Capacitate de planificare și organizare a activităților;

Responsabilitate și managementul timpului;

Capacitate de comunicare scrisă excelentă în limba română.

**Constituie avantaje:**

* + - * 1. Experiență în managementul universitar (în calitate de decan, șef de catedră, coordonator de program, responsabil de asigurarea calității etc.);
				2. Experiență în evaluarea internă și/ sau externă de asigurare a calității programelor de studii superioare.
			1. **Cerințe de raportare și aranjamente instituționale**

**Consultantul va raporta:** Consultantul contractat va coordona activitatea cu managerul de subproiect și cu șeful catedrei de specialitate.

**Aranjamente instituționale:** Instituția va pune la dispoziția Consultantului toate documentele necesare desfășurării activității.

* + - 1. **Declarație de confidențialitate**

Toate datele și informațiile primite în scopul realizării prezentei sarcini trebuie tratate în mod confidențial și urmează să fie utilizate numai în legătură cu executarea acestor Termeni de referință. Toate drepturile de proprietate intelectuală care decurg din executarea acestor Termeni de referință sunt atribuite Universității Pedagogice de Stat „Ion Creangă” din Chișinău. Conținutul materialelor scrise obținute și utilizate pe parcursul realizării prezentei sarcini nu poate fi divulgat nici unei terțe părți fără autorizația scrisă prealabilă exprimată a Universității Pedagogice de Stat „Ion Creangă” din Chișinău.

* + - 1. **Eligibilitate**

Consultantul va trebui să fie eligibil conform Regulamentului privind achizițiile pentru debitorii IPF din iulie 2016, revizuit în noiembrie 2017 și august 2018 (https://www.worldbank.org/en/projects-operations/products-and-services/brief/procurement-new-framework).

Semnătura Managerului de proiect **(ACRVP)**

Nume Prenume: **lucia sava**